*Tämä artikkeli käsittelee ruotsalaista jääkiekkoilijaa. Yhdysvaltalaisesta kirjailijasta kertoo artikkeli John Norman.*

**John Olof Norman** (s. 6. tammikuuta 1991 Tukholma, Ruotsi) on ruotsalainen jääkiekkoilija. Hän on pelipaikaltaan keskushyökkääjä, mutta Norman osaa pelata myös laidassa.

Ura
---

### Seuraura

Norman on Danderyds SK:n kasvatti. Hän pelasi juniorina myös Stocksunds IF:n joukkueessa, josta Norman siirtyi kaudeksi 2007–2008 Djurgårdens IF:n J18-junioreihin. Hän oli joukkueen paras pistemies ja syöttäjä sekä J18 Elitissä tehoilla 5+16=21 että J18 Allsvenskanissa tehoilla 12+30=42. Norman voitti kauden päätteeksi J18 SM:n kultaa.

Kaudella 2009–2010 Norman oli Djurgårdenin J20-joukkueen paras pistemies ja syöttäjä tehoilla 15+34=49, joilla hän sijoittui J20 SuperElitin pistepörssissä viidenneksi HV71:n Johan Linnanderin ja Jesper Fasthin kanssa. Sarjan syöttöpörssissä Norman sijoittui HV71:n Martin Olssonin kanssa toiseksi MODO Hockeyn Daniel Magnussonin jälkeen. Hän teki samalla kaudella myös Elitserien-debyyttinsä. Norman pelasi ensimmäisen Elitserien-ottelunsa 27. lokakuuta 2009 Skellefteå AIK:ta vastaan. Hän sai ottelussa jääaikaa 5.08 minuuttia ja Norman keräsi teholukeman –2. Yhteensä hän pelasi kauden aikana seitsemän Elitserienin runkosarjaottelua jääden ilman tehopisteitä. Helmikuussa 2010 Norman teki Djurgårdenin kanssa kaksivuotisen jatkosopimuksen.

Varsinainen Elitserienin tulokaskausi 2010–2011 toi Normanille 50 runkosarjaottelussa tehot 8+9=17 sekä seitsemässä playoff-ottelussa yhden syöttöpisteen. Hän teki Elitserien-uransa avausmaalin runkosarjan avauskierroksella 16. syyskuuta 2010 HV71:tä vastaan. Norman keräsi ottelussa myös yhden syöttöpisteen oltuaan kakkossyöttäjänä Mathias Tjärnqvistin tekemään 3–2-voittomaaliin. Hän pelasi kauden aikana myös Djurgårdenin J20-joukkueessa kevään 2011 pudotuspeleissä, joissa Norman oli joukkueen paras pistemies ja syöttäjä tehoilla 1+7=8. Hän voitti kauden päätteeksi J20 SuperElitin pronssia. Myös kausi 2011–2012 toi Normanille runkosarjassa 17 pistettä. Hän voitti myös Djurgårdenin sisäisen tehotilaston lukemalla +9. Joukkue putosi kuitenkin kauden päätteeksi HockeyAllsvenskaniin.

Norman siirtyi kaudeksi 2012–2013 vuoden mittaisella sopimuksella SM-liigajoukkue Oulun Kärppiin. Hänen syyskauttaan lyhensi kuitenkin useita viikkoja kestänyt aivotärähdys, jonka Norman sai 8. lokakuuta 2012 jouduttuaan HPK:n Dan Spangin taklaamaksi. Spang sai tilanteesta 2+10 minuutin jäähyn päähän kohdistuneesta taklauksesta sekä automaattisen käytösrangaistuksen. Hänet asetettiin teostaan kolmen ottelun pelikieltoon. Norman pelasi runkosarjan aikana lopulta vain 28 ottelua tehopistein 2+6=8.

Elokuussa 2013 uutisoitiin Normanin tehneen vuoden mittaisen sopimuksen SHL-seura Skellefteå AIK:n kanssa. Hän voitti kauden 2013–2014 päätteeksi Ruotsin-mestaruuden. Maaliskuussa 2014 Norman teki kaksivuotisen jatkosopimuksen Skellefteån kanssa. Kauden 2014–2015 päätteeksi Norman voitti SHL-hopeaa. Kaudella 2015–2016 hän teki lopullisen läpimurtonsa SHL:ssä. Norman oli Skellefteån toiseksi paras pistemies Patrik Zackrissonin jälkeen tehoilla 17+25=42, joilla hän sijoittui liigan pistepörssissä kahdeksanneksi. Norman teki ammattilaisuransa ensimmäisen kypärätempun 26. tammikuuta 2016 Rögle BK:ta vastaan. Hänen ensimmäinen osumansa syntyi ylivoimalla ja jäi Skellefteån voittomaaliksi. Normanin kolmas maali syntyi vastustajan tyhjään maaliin, jonne hän viimeisteli 3–1-loppulukemat. Pudotuspeleissä Norman jakoi joukkueen sisäisen pistepörssin voiton Mattias Ritolan kanssa tehoilla 5+8=13. Hän voitti kauden päätteeksi SHL-hopeaa.

Kaudeksi 2016–2017 Norman siirtyi kaksivuotisella sopimuksella KHL-joukkue Torpedo Nižni Novgorodin riveihin. Hän teki runkosarjassa 15 tehopistettä. Norman oli neljännesvälieräkierroksella joukkueensa paras maalintekijä Jevgeni Mozerin kanssa kahdella osumallaan. Kesäkuussa 2017 hän teki Torpedon kanssa vuoden mittaisen jatkosopimuksen, mutta Normanin sopimus kuitenkin purettiin jo ennen kauden 2017–2018 alkua elokuussa. Noin puolitoista viikkoa myöhemmin hänen tiedotettiin siirtyvän jatkamaan KHL-uraansa vuoden mittaisella sopimuksella Jokereihin. Huhtikuussa 2018 Norman teki joukkueen kanssa kaksivuotisen jatkosopimuksen.

Norman jakoi kaudella 2018–2019 20 osumallaan Jokereiden sisäisen maalipörssin toisen sijan Sakari Mannisen kanssa edellään Nicklas Jensen. Puolivälierissä hän voitti joukkueen sisäisen tehotilaston lukemalla +5. Huhtikuussa 2020 Norman teki kaksivuotisen jatkosopimuksen Jokereiden kanssa. Kausi 2020–2021 hänellä päättyi runkosarjaan loukkaantumisen vuoksi.

### Maajoukkueura

Norman edusti Ruotsia Pyeongchangin olympiakisoissa 2018 sekä MM-kilpailuissa vuonna 2016. Yhteensä hän on pelannut 44 A-maaottelua tehopistein 4+7=11. Norman teki A-maajoukkuedebyyttinsä Channel One Cupin avausottelussa 17. joulukuuta 2015 Moskovan VTB-jääpalatsissa turnauksen isäntäjoukkue Venäjää vastaan. Hänet merkittiin Ruotsin kolmosketjun vasempaan laitaan Robert Rosénin ja Andreas Johnsonin viereen. Norman teki ottelussa myös ensimmäisen A-maajoukkuemaalinsa. Osuma jäi Ruotsin 1–4-voittoon päättyneen ottelun ratkaisumaaliksi.

Norman pelasi myös alle 18-vuotiaiden Ivan Hlinkan muistoturnauksessa vuonna 2008, jolloin hän voitti pronssia. Yhteensä Norman on pelannut 13 nuorten ja 24 poikien maaottelua.

Pelityyli
---------

Jokereiden GM Jari Kurrin mukaan Norman on monipuolinen, luisteluvoimainen ja työteliäs joukkuepelaaja. Vuonna 2013 hän itse mainitse suurimmiksi vahvuuksikseen nopeuden ja luovuuden. Norman kuvaili itseään pelintekijätyypiksi.

Perhe
-----

Norman on perheensä viidestä pojasta vanhin. Hänen pikkuveljistään Bill on myös pelannut jääkiekkoa.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2008–2009 | Djurgårdens IF | SuperElit | 35 | 7 | 18 | 25 | 47 | 5 | 0 | 2 | 2 | 0 |
| 2009–2010 | Djurgårdens IF | SuperElit | 42 | 15 | 34 | 49 | 22 | – | – | – | – | – |
|  | Djurgårdens IF | Elitserien | 7 | 0 | 0 | 0 | 0 | – | – | – | – | – |
| 2010–2011 | Djurgårdens IF | SuperElit | – | – | – | – | – | 5 | 1 | 7 | 8 | 2 |
|  | Djurgårdens IF | Elitserien | 50 | 8 | 9 | 17 | 10 | 7 | 0 | 1 | 1 | 6 |
| 2011–2012 | Djurgårdens IF | Elitserien | 55 | 4 | 13 | 17 | 10 | – | – | – | – | – |
| 2012–2013 | Kärpät | SM-liiga | 28 | 2 | 6 | 8 | 8 | 3 | 0 | 1 | 1 | 0 |
| 2013–2014 | Skellefteå AIK | SHL | 48 | 4 | 9 | 13 | 10 | 14 | 2 | 2 | 4 | 12 | Le Mat-pokalen |
| 2014–2015 | Skellefteå AIK | SHL | 47 | 5 | 8 | 13 | 16 | 15 | 5 | 3 | 8 | 2 |
| 2015–2016 | Skellefteå AIK | SHL | 47 | 17 | 25 | 42 | 18 | 16 | 5 | 8 | 13 | 4 |  |  |  |  |  |  | MM | 8 | 0 | 1 | 1 | 2 |
| 2016–2017 | Torpedo Nižni Novgorod | KHL | 50 | 7 | 8 | 15 | 14 | 5 | 2 | 1 | 3 | 4 |
| 2017–2018 | Jokerit | KHL | 50 | 8 | 20 | 28 | 46 | 11 | 2 | 1 | 3 | 6 |  |  |  |  |  |  | OK | 3 | 0 | 0 | 0 | 2 |
| 2018–2019 | Jokerit | KHL | 61 | 20 | 11 | 31 | 53 | 6 | 2 | 1 | 3 | 2 |
| 2019–2020 | Jokerit | KHL | 53 | 5 | 18 | 23 | 18 | 4 | 0 | 1 | 1 | 2 |
| 2020–2021 | Jokerit | KHL | 46 | 7 | 16 | 23 | 34 | – | – | – | – | – |
| 2021–2022 | Jokerit | KHL | 43 | 3 | 10 | 13 | 12 | – | – | – | – | – |
| 6 kautta | yhteensä | KHL | 303 | 50 | 83 | 133 | 177 | 26 | 6 | 4 | 10 | 14 |
| 6 kautta | yhteensä | Elitserien/SHL | 254 | 38 | 64 | 102 | 64 | 59 | 12 | 15 | 27 | 26 |
| 1 kausi | yhteensä | SM-liiga | 28 | 2 | 6 | 8 | 8 | 3 | 0 | 1 | 1 | 0 |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **John Norman**.
* John Norman The Internet Hockey Databasessa (englanniksi)
* John Norman Eurohockey-sivustolla (englanniksi)
* John Norman *Elite Prospects*. Everysport Media Group AB.  (englanniksi)

### Viitteet

1. ↑  John Norman - Oulun Kärpät
2. ↑
3. 1 2 3 4 5 6 7 8 9 10  John Norman *Elite Prospects*. Everysport Media Group AB.  (englanniksi)
4. ↑  Elite Prospects - Djurgårdens IF J18 *eliteprospects.com*. Everysport Media Group AB. Viitattu 21.5.2020. (englanniksi)
5. ↑  Elite Prospects - SuperElit Stats 2009-2010 *eliteprospects.com*. Everysport Media Group AB. Viitattu 21.5.2020. (englanniksi)
6. ↑  Alexanderson, Thomas: Laguppställningen mot Skellefteå *difhockey.se*.  27.10.2009. Djurgården Hockey AB.  Arkistoitu 22.3.2012. Viitattu 13.4.2012. (ruotsiksi)
7. ↑  John Norman *SHL.se*. SHL AB. Viitattu 21.5.2020. (ruotsiksi)
8. ↑  Alexanderson, Thomas: 2-årskontrakt med Norman och Söder *difhockey.se*.  16.2.2010. Djurgården Hockey AB.  Arkistoitu 30.4.2010. Viitattu 13.4.2012. (ruotsiksi)
9. ↑  John Norman *SHL.se*. SHL AB. Viitattu 21.5.2020. (ruotsiksi)
10. ↑  Game detail: 16 Sep 2010, Djurgården Stockholm - HV71 Jönköping *Eurohockey.com*.  16.9.2010. European Ice Hockey Online AB & eSports.cz s.r.o. Viitattu 17.9.2018. (englanniksi)
11. ↑  Elite Prospects - Djurgårdens IF J20 *eliteprospects.com*. Everysport Media Group AB. Viitattu 21.5.2020. (englanniksi)
12. ↑  Elite Prospects - Djurgårdens IF *eliteprospects.com*. Everysport Media Group AB. Viitattu 21.5.2020. (englanniksi)
13. ↑  Kärppiin kokemusta, kovuutta ja vauhtia *Jatkoaika.com*.  24.4.2012. Jatkoaika r.y. Viitattu 24.4.2012.
14. ↑  Spang koko viikon pelikiellossa *Jatkoaika.com*.  8.10.2012. Jatkoaika r.y. Viitattu 19.3.2013.
15. ↑  Onnela, Janne: Kärppien pelaaja-arvioinnit 2012-2013: Ei tervettä päivää *Jatkoaika.com*.  24.3.2013. Jatkoaika r.y. Viitattu 24.3.2013.
16. ↑  Norman palaa Ruotsiin *Jatkoaika.com*.  10.8.2013. Jatkoaika r.y. Viitattu 8.10.2013.
17. ↑  Hägglund, Anna: John Norman förlänger *skellefteaaik.se*.  26.3.2014. Skellefteå AIK Hockey. Viitattu 24.1.2015. (ruotsiksi)
18. ↑  Elite Prospects - SHL Stats 2015-2016 *eliteprospects.com*. Everysport Media Group AB. Viitattu 21.5.2020. (englanniksi)
19. ↑  John Norman *SHL.se*. SHL AB. Viitattu 21.5.2020. (ruotsiksi)
20. ↑  Game detail: 26 Jan 2016, Skellefteå AIK - Rögle BK *Eurohockey.com*.  26.1.2016. European Ice Hockey Online AB & eSports.cz s.r.o. Viitattu 17.9.2018. (englanniksi)
21. ↑  Elite Prospects - Skellefteå AIK *eliteprospects.com*. Everysport Media Group AB. Viitattu 21.5.2020. (englanniksi)
22. ↑  Джон Норман - очередной новобранец "Торпедо" *hctorpedo.ru*.  1.5.2016. Хоккейный клуб "Торпедо" Нижний Новгород.  Arkistoitu 6.6.2016. Viitattu 4.6.2016. (venäjäksi)
23. ↑  KHL:n siirtosirkus käynnistyi rajulla tavalla – katso merkittävimmät siirrot ja huhut! *suomikiekko.com*.  2.5.2016. Nordic Sport Media. Viitattu 19.8.2017.
24. ↑  Иванников был обменян из СКА в «Ладу» и другие трансферы 5 мая *khl.ru*.  5.6.2017. КХЛ. Viitattu 19.8.2017. (venäjäksi)
25. ↑  Monoa tuli – Kärppien ex-hyökkääjä sai KHL-seuralta lähtöpassit *suomikiekko.com*.  9.8.2017. Nordic Sport Media. Viitattu 19.8.2017.
26. 1 2  John Norman Jokereiden hyökkäyskalustoon - "Monipuolinen ja työteliäs joukkuepelaaja" *Jatkoaika.com*.  9.8.2017. Jatkoaika r.y. Viitattu 19.8.2017.
27. ↑  Laatusentteri pysyy Jokereissa – John Normanille kahden vuoden jatko *Jatkoaika.com*.  3.4.2018. Jatkoaika r.y. Viitattu 29.5.2018.
28. ↑  Elite Prospects - Jokerit *eliteprospects.com*. Everysport Media Group AB. Viitattu 21.5.2020. (englanniksi)
29. ↑  Hurmerinta, Eero: Jokereille jatkosopimuksia ja nuoria pelaajia − Sklenicka ja Joensuu jatkavat kaksi vuotta *Jatkoaika.com*.  21.4.2020. Jatkoaika r.y. Viitattu 21.5.2020.
30. ↑  Ailahteleva Jokerit 2020-2021 pelaaja pelaajalta: Keskikaista jäi liian autioksi *Jatkoaika.com*.  17.3.2021. Jatkoaika r.y. Viitattu 23.3.2021.
31. ↑  RUS - SWE (Line Up) *stats.swehockey.se*.  2.5.2016. Svenska Ishockeyförbundet. Viitattu 19.8.2017. (englanniksi)
32. ↑  RUS - SWE (1-4) *stats.swehockey.se*.  2.5.2016. Svenska Ishockeyförbundet. Viitattu 19.8.2017. (englanniksi)
33. ↑  SWEDEN TEAM 18 (pdf) *swehockey.se*. Svenska Ishockeyförbundet. Viitattu 4.7.2018. (englanniksi)
34. ↑  Bengtsson, Janne: Dif:s Norman från juniorlaget till elitserien *svd.se*.  30.8.2010. Schubsted ASA. Viitattu 13.4.2012. (ruotsiksi)

Jokerit – Mestis
2 Oksanen |
3 Kangas |
6 Enckell |
9 Hänninen |
10 Fagerström |
11 Jeskanen |
13 Tenhovuori |
14 Liuksiala |
19 Kalajanniska |
20 Auvinen |
21 Karvinen |
22 Forslund |
25 Kuusla |
27 Lind |
35 Risikko |
37 Toikka |
43 Virtala |
47 Forsblom |
51 Lemberg |
56 Nissinen |
62 Vertanen |
67 Korhonen |
77 Haakana |
81 Seppälä |
94 Sirkiä  

Valmentajat: Määttä – Niskanen – Hellgren